Съюз на българските журналисти - Слави Ангелов хвали авторките в „Референдум”
Слави Ангелов хвали авторките в „Референдум”
07.10.2019 /18:52 | Автор : Слави Ангелов | Източник: 24 часа	 Големина на шрифт: a a Отпечатай:
Авторът на есето Слави Ангелов е главен редактор на "168 часа"
Това, което не знаете за горещия “Референдум” по БНТ 1, е, че след предаването, когато Волен Сидеров, персоналният му гримьор и момичетата на късмета, които довел там като публика, напуснали сградата на телевизията, хората от екипа са принудени да останат, за да пишат обяснения за инцидента в студиото по настояване на полицията.
Получило се точно като в престъпно-правосъдния свят на България, където законът и държавата по правило толерират лошите и репресират допълнително жертвите, коментира авторът в "?4 часа" и пояснява:
Защото така е по буквата на закона. Защото така е по-лесно. Защото така е по-спокойно, по-комфортно и по-безопасно.
Тук няма да ви занимавам с изявата на Волен в ефир. Тя не бе изненада за никого. Можеше да коментираме нещо, ако униформените служители му бяха подали дрегер, но те бяха по-любезни с него от стюардесите в бизнес класата на презокеански полет, понеже има имунитет.
Не знам за тези от вас, които са гледали предаването, но аз лично в един момент, когато напрежението достигна своя пик, започнах да се оглеждам с голям интерес колко мъже има на масата в студиото. И при физически присъстващи четирима видях само един – зам.-председателя на предизборния щаб на НФСБ Стефан Иванов.
Той единствен се държа мъжки, като опита да защити от агресията и обидите водещата и дамите на масата. Човекът от ВМРО беше почти на нивото на Волен, дори накрая напусна ефира. Двамата само не се сбиха в студиото като две момичета от агитките на “Атака” и ВМРО, които се хванали здраво за косите пред сградата отвън веднага след предаването.
Марешки, при все че присъстваше безучастно от самото начало, накрая удобно упрекна телевизията за скандала и липсата на достатъчно време да разкаже колко нови евтини бензиностанции ще открие предизборно в страната. А представителят на ДПС... ако не беше представен в началото, нямаше да разбера изобщо, че е там – по-тих от климатика в студиото, по-незабележим от хората в публиката от последния ред.
Всъщност истинските мъже в последния брой на “Референдум” бяха дамите. Водещата Добрина Чешмеджиева, която се справи перфектно при този безпрецедентен натиск и стрес в ефир, без в същото време да остане длъжна на хиперактивния гост.
Както и Деница Златева от БСП и Даниела Дариткова от ГЕРБ, които съумяваха хладнокръвно да водят разговор и да бъдат разбиращо любезни с депутатския имунитет, който им говореше на “ма”.
Много жалко за мъжете жени на масата в студиото.
Много жалко и за полицаите...
Свързани: Днес Сидеров се готви да държи реч пред БНТ
Днес партия "Атака" излиза на протест пред БНТ срещу "цензурата, която е наложена върху Сидеров, и нарушаването на принципа за равнопоставеност на участниците в избори".
В. „Банкеръ” обявява награди в туризма за медии
14.10.2019/18:56
Bloomberg TV организира конференция за 4-годишнината си
Предизвикателствата пред икономиката, ролята на новите технологии в бизнеса и глобални проблеми като климатичните промени. Това са част от темите, с които годишната конференция The Next Big Thing на Bloomberg TV Bulgaria се завръща с четвърто издание тази година.
13.10.2019/18:51
12.10.2019/18:55
BalkanHub обединява 6 балкански комуникационни агенции
На 8 октомври в София, в присъствието на представители на ключовите бизнес медии у нас, Интерпартнерс Груп постави началото на обединение от балкански комуникационни агенции под бранда The Balkan Hub и с мотото United Marketers of the Balkans.
11.10.2019/18:51
Как се представиха футболистите на БНР в турнира за журналисти
На 5 и 6 октомври, на терените на Национална футболна база "Бояна" за трета поредна година се проведе турнирът по футбол за журналисти - Vivacom Media Cup.
10.10.2019/11:17